**Pl – 02/2014**

Uznesenie zo zasadnutia Obecného zastupiteľstva

konaného dňa 05. 03. 2014 vo veľkej sále kultúrneho domu v Zlatých Klasoch

**I. Voľba návrhovej komisie**

Obecné zastupiteľstvo na návrh poslanca Jozefa Rajcsányiho

**A/ volí**

návrhovú komisiu v nasledovnom zložení:

1. Pőcz Ibolya, Mgr - predseda komisie

2. Fördősová Judita, Mgr. - člen komisie

3. Kiss Zsolt - člen komisie

4. Rajcsányi Jozef - člen komisie

5. Rigó Imrich - člen komisie

Hlasovalo: 10 za : 10 proti: 0 zdržal sa : 0

**Overovatelia zápisnice na návrh poslanca**

1. Szikelová Ibolya 2. Horony Oskar

Hlasovalo: 10 za : 10 proti: 0 zdržal sa : 0

**II. Schválenie programu rokovania**

Obecné zastupiteľstvo

**A/** **schvaľuje**

program rokovania s doplneniami:

Bod. č. XIII. Žiadosť o prenájom pozemku – Ondrej Pellérdi sa zruší – Nahradí sa Žiadosť Jána Rigó, Slávičia ul. 325 o členstvo vo finančnej komisií

Bod. č. XIV. Žiadosť o vykonanie prác na MŠ II

Bod. č. XV. Záver

Hlasovalo: 11 za : 11 proti: 0 zdržal sa: 0

##### III. Interpelácia poslancov

##### IV. Kontrola plnenia uznesení obecného zastupiteľstva z predchádzajúceho zasadnutia

Obecné zastupiteľstvo

###### A/ berie na vedomie

správu o stave plnenia uznesení obecného zastupiteľstva z predchádzajúceho zasadnutia

Hlasovalo: 11 za : 11 proti: 0 zdržal sa: 0

**V. Čerpanie rozpočtu obce za rok 2013**

Obecné zastupiteľstvo

**A/ berie na vedomie**

vyhodnotenie čerpania rozpočtu obce Zlaté Klasy za rok 2013

Hlasovalo: 11 za : 11 proti: 0 zdržal sa: 0

**VI. Záverečný účet obce Zlaté Klasy za rok 2013**

**A/ 1) berie na vedomie**

záväzné stanovisko hlavného kontrolóra obce

**2) berie na vedomie**

že komisia finančná a správy majetku obce prerokovala záverečný účet obce za rok 2013 a odporúča obecnému zastupiteľstvu ho schváliť bez výhrad

**B/ schvaľuje**

1) záverečný účet obce za rok 2013 po prerokovaní komisiou financií a zverejnení na úradnej tabuli obce, a „v súlade zo zákonom o rozpočtových pravidlách“ :

**súhlasí** s celoročným hospodárením obce - **s výhradami** : ktoré sú nasledovné :

priebežne kontrolovať finančnou komisiou vývoj a platenie pohľadávok.

2) Prevod prebytku rozpočtu za rok 2013 na rezervný fond obce vo výške 7 716,-. € a hospodársky výsledok podnikateľskej činnosti po zdanení vo výške 7 431,98 €

Hlasovalo: 11 za : 11 proti: 0 zdržal sa : 0

**VII. Návrh rozpočtu obce Zlaté Klasy na rok 2014**

Obecné zastupiteľstvo

**A/ konštatuje, že**

návrh rozpočtu na rok 2014 bol zverejnený na úradnej tabuli obce a prerokovaný finančnou komisiou. Navrhnutý rozpočet je vyrovnaný v celkovej výške 2 282 008,- € v členení :

**Príjmy:**

Bežné príjmy: 2 179 548,- €

Kapitálové príjmy: 22 400,- €

Finančné operácie 80 060,- €

**Výdavky:**

Bežné výdavky: 2 175 168,- €

Kapitálové výdavky: 91 500,- €

Finančné operácie: 15 340,- €

**B/** **schvaľuje**

predložený návrh rozpočtu obce Zlaté Klasy na rok 2014

Hlasovalo: 11 za : 11 proti: 0 zdržal sa: 0

**VIII. Návrh na schválenie VZN č. 1/2014 obce Zlaté Klasy o podmienkach**

**prenajímania bytov vo vlastníctve obce Zlaté Klasy**

Obecné zastupiteľstvo

**A/** **schvaľuje**

VZN č. 1/2014 obce Zlaté Klasy o podmienkach prenajímania bytov vo vlastníctve obce Zlaté Klasy

Hlasovalo: 11 za : 11 proti: 0 zdržal sa: 0

**IX. VZN č. 2/2014 obce Zlaté Klasy o financovaní originálnych kompetencií obce**

**Zlaté Klasy na úseku školstva na rok 2014**

Obecné zastupiteľstvo

**A/** **schvaľuje**

VZN č. 2/2014 obce Zlaté Klasy o financovaní originálnych kompetencií obce Zlaté Klasy na úseku školstva na rok 2014

Hlasovalo: 11 za : 11 proti: 0 zdržal sa: 0

**X. Schválenie príspevku na ambulantnú a výjazdnú lekársku službu Prvej pomoci**

Obecné zastupiteľstvo

**A/** **berie na vedomie**

stanovisko komisie finančnej a správy majetku obce ktorá odporúča schváliť príspevok pevnou sumou na rok 2014.

**B/ schvaľuje**

príspevok K Gryf, s.r.o., Šamorín – prevádzkovateľovi LSPP v Šamoríne vo výške 500,- € na rok 2014.

Hlasovalo: 11 za : 11 proti: 0 zdržal sa: 0

**XI. Žiadosti o predaj pozemkov – Zsolt Kiss, Štefan Danis a Olívia Danisová,**

**René Danis**

Obecné zastupiteľstvo

**A/** **schvaľuje**

predaj pozemku z vlastníctva obce Zlaté Klasy LV 832, parc. č. 1146/47 v k. ú. Rastice manželom Zsolt Kiss a Monika Kissová, bytom Zlaté Klasy Malomágerská 714/7, vo výmere 130 m2 za cenu 33,- €/m2.

Hlasovalo: 11 za : 10 proti: 0 zdržal sa: 0

**B/**  **schvaľuje**

predaj pozemku z vlastníctva obce Zlaté Klasy LV 832, parc. č. 1146/24 v k. ú. Rastice manželom Štefan Danisa a Olívia Danišová , bytom Zlaté Klasy Obchodná ul. 728/2 , vo výmere 872 m2 za cenu 33,- €/m2.

Hlasovalo: 11 za : 11 proti: 0 zdržal sa: 0

**C/**  **konštatuje, že**

1. žiadateľ Daniš René od 04.07.2006 do 11.04. 2008 postupne splatil kúpnu cenu

predmetnej parcely, t.j. 113 400,- Sk, prevod majetku sa však doteraz neuskutočnil

z dôvodu viacnásobného prerušenia konania Správou katastra kvôli neúplným údajom.

2. Cena pozemku v čase jej splatenia zodpovedala bežnej cene pozemkov v obci Zlaté

Klasy, teda kupujúci splnil svoju povinnosť voči obci podľa vtedy platných predpisov.

**D/ schvaľuje**

opätovne predaj pozemku z vlastníctva obce Zlaté Klasy LV 832, parc. č. 1216/42 v k. ú. Rastice, René Danišovi vo výmere 324 m2 za cenu 3 761,64 € s prihliadnutím na ustanovenie § 9 a) ods. 8 zákona č. 138/1991 Zb. v znení neskorších predpisov ako prípad vhodný osobitného zreteľa - kúpna cena parcely vyplatená obci v období od 04.07.2006 do 11.04.2008 v vtedy bežnej cene pozemkov v obci Zlaté Klasy, pričlenenie predmetnej parcely k parcele na ktorej stojí ich rodinný dom.

Hlasovalo: 11 za : 11 proti: 0 zdržal sa 0

**XII. Žiadosť o dobudovanie miestnej komunikácie – REKLAMA SK, s.r.o.**

Obecné zastupiteľstvo

**A/** **berie na vedomie**

stanovisko komisie výstavby a ÚR obce ktorá odporúča dobudovanie miestnej komunikácie na parc. č. 46 po nadobudnutí právoplatnosti zápisu vecného bremena v prospech obce Zlaté Klasy.

**B/ súhlasí**

aby po nadobudnutí právoplatnosti zápisu vecného bremena v prospech obce Zlaté Klasy na parc. č. 46 k. ú. Rastice bola dobudovaná miestna komunikácia na Poštovej ulici záujme prepojenia príjazdovej cesty, ktorá bude zrealizovaná na pozemkoch č. parciel 26/1, 20/5 a 21/8 na náklady žiadateľa.

Spôsob konkrétneho riešenia dobudovania bude predmetom osobitnej zmluvy.

Hlasovalo: 10 za : 10 proti: 0 zdržal sa 0

**XIII. Žiadosť Jána Rigóa o členstvo vo finančnej komisií**

Obecné zastupiteľstvo

**A/** **neschvaľuje**

Žiadosť Jána Rigóa o členstvo vo finančnej komisií

Hlasovalo: 11 za : 11 proti: 0 zdržal sa 0

**XIV. Žiadosť o vykonanie prác na MŠ II**

Obecné zastupiteľstvo

**A/** **berie na vedomie**

Žiadosť MŠ II , požiadavky budú prerokované na stavebnej komisií

Hlasovalo: 11 za : 11 proti: 0 zdržal sa 0

Zlaté Klasy, dňa 05.03.2014

Ottó Csicsay

starosta obce